Lolland-Falsters Stifts-Tidende, 1842-08-06
Naar man betragter det nævnte Skib som indrettet til Befordring for Passagerer, da maa det udentvivl indrømmes, at 1ste Plads er saaledes, at Passagererne paa denne neppe kunne have noget af Betydenhed at ønske. Betalingen er forholdsviis billig, Dækket rummeligt og forsynet med Bænke og transportable Stole (kun savnes i Solskin et Seil, som kunde give Skygge, og som, saavidt vides, kun anbringes naar Tabledhote holdes paa Dækket), Kahytterne ere elegant indrettede, lyse og luftige, forsynede med alle Slags Beqvemmeligheder og Behageligheder, Opvartningen er god og Restaurationen ikke dyrere end paa de andre Dampskibe. Disse gode Egenskaber savnes derimod for en stor Deel paa 2den Plads. J Kahytten er der qvalmt, og - hvad der paa et Skib er af største Vigtighed for Passagererne, især for de 2de søsyge - Opvartningen er høist maadelig, ja, saalænge Tabledte varer, gives der paa 2den Plads saa godt som ingen Opvartning, idet denne til samme Tid findes ganske concentreret paa 1ste Plads. En stakkels Kone hørte vi længe forgiæves sukke efter et Glas Vand til sit syge Barn, indtil endelig en barmhiertig og behjertet Passageer tog Mod til sig og hentede hende den ønskede Drik fra 1ste Plads, hvilken Overskriden af Grændsen, mellem 1ste og 2den Plads rigtignok kunde bleven ham kostbar, eftersom Reglementet herfor bestemmer Erlæggelse af Prisen for 1ste Plads. Opvarterne forekom os tvære og ingenlunde artige. Forlangte man Middagsmad, hed det, at man maatte vente til Tabledte var hævet, og da dette først hævedes omtrent Kl. 6, havde flere Passagerer, der nu nærmede sig Reisens Maal, opgivet Middagsmaden, hvorimod de ønskede Kaffe eller Thee; men atter fik man det Svar, at man maatte give Tid til Kaffeen var serveret paa 1ste Plads. Var man nu endelig saa heldig - eller rettere, uheldig at faae en Kop Thee eller Kaffe, da var Drikken af saadan Beskaffenhed, at kun de, der mere bekymrede sig om at faae Noget at drikke, end om hvad de drak, benyttede sig af det, der bødes dem: Theen havde Afsmag og Kaffeen var saa tynd, som man kunde vente det, efterat 1ste Kahyts Passagerer havde taget al Kraften deraf. Hvad Betalingen for 2den Plads angaaer, da skulde vi Jntet have at bemærke, dersom Opvartningen var god; men i Forhold til den slette Opvartning forekommer og nu betalingen at være for høi. Hvorvidt de her anførte Klager stedse ere gjældende, kunne vi ikke afgjøre, da vor Erfaring kun strækker sig til en Reise, muligt var ogsaa paa denne de Reisendes Antal usædvanlig stort, dog vil denne Omstændighed ikke kunne undskylde Opvartningens Maadelighed, da det kun synes at være en ligefrem Pligt, at ansætte et saa stort Antal Opvartere som nødvendig for at gjøre deres Tjeneste upaaklagelig. At der til Grund for de her paaklagede Ubeqvemmeligheder for Passagererne paa 2den Plads skulde ligge en slet skjult Bestræbelse for at tvinge disse til at foretrække at betale for 1ste Plads, hvilket af flere er bleven yttret som Formodning kunne vi umulig beqvemme os til at troe; thi Enhver vil kunne indsee, at en saadan Bestræbelse kun vilde bevirke et Forhold mellem Passagererne og Rhederiet, der paa ingen af Siderne kunde blive behageligt.